Správa zo zahraničnej pracovnej cesty

1.	Účastník ZPC
Ing. Jaroslava Kováčová, národný kontaktný bod (zástupca NPC) EUREKA

2.	Zahraničná pracovná cesta
štát/mesto: Turecko, Istanbul
vykonaná v dňoch: 12.-13.7.2012
účel cesty: Účasť na úvodnom zasadnutí tureckého predsedníctva v programe EUREKA
spôsob financovania ZPC: MŠVVaŠ SR

3. Rámcový program
12.7.2012  – 15.00:  prílet do Istanbulu, 18.00: úvodné stretnutie a oficiálna večera
13.7.2012  -  8.00-17.00, úvodná konferencia a účasť na panelových diskusiách

4. Stručný priebeh zasadnutia
Úvodné stretnutie tureckého predsedníctva v programe EUREKA pre zástupcov národných delegácií, členov Sekretariátu EUREKA, podnikateľov a pozvaných hostí sa uskutočnilo v dňoch 12. a 13. júla 2012 v Medzinárodnom kongresovom centre (ICC) v Istanbule.
Hlavnou témou úvodnej konferencie bola EUREKA ako globálna platforma pre spoluprácu a konkurencieschopnosť. Príhovory predniesli prof. Yucel Altunbasak (prezident Tubitak), p. Ismail Hakki Sagir (technický riaditeľ, Arcelik), p. Semih Incedayi (generálny riaditeľ, Turkcell Technology), p. Metin Salt (generálny riaditeľ, Vestek), p. Nihat Ergun (minister pre vedu, priemysel a techniku).
Základné body tureckého tímu EUREKA na nasledujúce funkčné obdobie 1.7.2012-30.6.2013 predstavil jeho predseda Okan Kara (Tubitak):
•	Novootvorené bilaterálne výzvy EUREKA Turecko + Švajčiarsko, Južná Kórea, Fínsko, Španielsko;
•	 Základné priority tureckého predsedníctva: EUREKA ako globálny hráč, EUREKA ako základná platforma pre inovácie, EUREKA na posilnenie konkurencieschopnosti a celého inovačného procesu;
•	Interparlamentná konferncia EUREKA sa uskutoční v máji 2013 v Bruseli.

Obrázok 1: Turecko a EUREKA

Všeobecné predstavenie programu EUREKA odprezentoval p. Michael Vanavermaete, súčasný predseda Sekretariátu EUREKA, ktorý zdôraznil postavenie EUREKA – ako medzivládnej iniciatívy  koordinujúcej podporu celoeurópskej spolupráce v oblasti priemyselného výskumu a vývoja s cieľom zvýšiť konkurencieschopnosť európskeho priemyslu vo svetovom meradle. Vznikla v roku 1985, v súčasnosti ma 41 členských krajín (27-EÚ, 12 európskych krajín a asociované členstvá predstavuje Kanada a Južná Kórea), na financovanie využíva ako verejné, tak i súkromné zdroje a zameriava sa na podporu firiem, výskum a vývoj inovačných produktov, procesov a služieb, rast konkurencieschopnosti poskytnutím účelovej podpory so štatútom EUREKA. Základom je bottom-up prístup (zdola nahor) – vedený čisto záujmom priemyselných odvetví prísť na trh s myšlienkou inovovať. V rámci EUREKA neexistujú žiadne reštrikcie, čo do oblasti zamerania projektu. 
Od roku 1985 bolo na EUREKA projekty poskytnutých viac ako 30 mld. EUR súkromných a verejných investícií a podporených cez 4400 projektov.

 Obrázok 2: Dopad projektov EUREKA

Obrázok 3: Možnosti spolupráce v rámci klastrov

Panelové diskusie sa venovali 4 nasledovným okruhom:
Panel 1: EUREKA – ako globálna platforma (moderátor: Dr. Sandor Erdo, maďarský predseda 2011/2012)
Účastníci panelu: John McDougall (prezident NRC Kanada), Lee Yohan (vedúci platformy pre medzinárodné plánovanie, Južná Kórea), Walter Moenig (HLG, Nemecko), Oguz Yapar (HLG, Turecko);
Panel 2: Budúcnosť strategických iniciatív (moderátor p. Jacques Magen, predseda klastrov EUREKA)

Účastníci panelu: Clara de la Torre (EK), Franziska Schwarz (HLG, SWI), Francesco Jovane (HLG, ITA), Rudolf Haggenmuller (predseda klasteru ITEA 2), Jens P. Vittrup (HLG, DK);
Panel 3: EUREKA - perspektíva pre firemnú sféru (moderátor: Dr. Bilal Kaafarani, viceprezident Northstar Innovation, Turecko)
Účastníci panelu: Matthias Eberius (LemnaTec GmbH - DE), Peter Thomsen (CEO – BioModics Aps – DK), Zeynep Sarilar (CTO Mobilera -TR), Metin Salt (riaditeľ Vestek – TK), Verda Emiroglu (riaditeľka VaV, Turkcell Technology – TK);
Panel 4: Financovanie inovácií (moderátor prof. Fernando Bello – HLG Portugalsko)
Účastníci panelu: Clara de la Torre (EK), Chrostopher North (HLG, UK), Serhat Gorgun (finančník, Galata Business Angels), Bakhrom Ibragimov (Technology Venture Capital Facility – EBRD).

5. Odporúčania
Príprava výzvy EUREKA na rok 2013 (podpora individuálnych projektov)
•	Priorita  konkrétnosť a špecifikácia zamerania výzvy (pozor na top-down prístup)
•	Priorita   efektívnosť/návratnosť riešených projektov
Z: Kováčová, SVT							T: 31.8.2012

6. Prehľad prinesenej dokumentácie
Všetky materiály, spolu s kontaktnými adresami sú k dispozícii pre nahliadnutie na Odbore medzinárodnej spolupráce vo výskume a vývoji (SVT MŠVVaŠ SR, Lamačská cesta 8/a).

Správu vypracovala:   
Ing. Jaroslava Kováčová                                                      .........................................                                             
Bratislava, 20.7.2012  

Správu schválila: 
           RNDr. Marta Cimbáková 			                .....................................
generálna riaditeľka sekcie vedy a techniky